संक्षेप करने के लिए दस्तावेज़: 

पाम्पोर इलाक़े में ठहरीं ख़दीजा ने बीबीसी हिंदी से फ़ोन पर बताया, "मेरे दिमाग़ में कश्मीर को लेकर बुरी धारणाएं थीं लेकिन अब मुझे अनुभव हो गया है कि कश्मीर के लोग बाहरी लोगों का कितना ख्याल रखते हैं. मुझे कश्मीर में सेवा, प्यार ही नहीं मिला बल्कि एक नया घर मिल गया है."

कोरोना वायरस संक्रमण पर अंकुश के लिए जब भारत सरकार ने पिछले महीने लॉकडाउन घोषित किया जब ख़दीजा अपने बेटे के साथ कश्मीर में थीं. लॉकडाउन के चलते वे अपने घर नहीं लौट सकीं हैं, इन दिनों वे दक्षिण कश्मीर के पाम्पोर इलाक़े में नज़ीर अहमद के घर में ठहरी हुई हैं.

ख़दीजा ने बताया कि कश्मीर में जो सत्कार और प्यार उन्हें मिल रहा है, इसे वह शब्दों में नहीं बता सकतीं.

ख़दीजा ने बताया, "मैं पूरी कहानी नहीं बता सकती. हमारे मुंबई में कोरोना के डर से लोग एक दूसरे से बातचीत नहीं कर रहे हैं लेकिन उसी वक़्त कश्मीर में एक अपरिचित परिवार पिछले एक महीने से हमारी देखभाल कर रहा है. यह मेरे लिए घर जैसा बन गया है. नज़ीर अहमद की बेटियां मुझे अपनी बड़ी मां की तरह प्यार कर रही हैं."

समाप्त

"जब हम पिछले महीने कश्मीर आए थे, तभी अचानक से कोरोना के चलते लॉकडाउन घोषित हो गया. मैं पूरा कश्मीर भी नहीं देख पाई थीं, क्योंकि देश भर में कोरोना फैलने की ख़बरें आने लगी थीं. लेकिन पूरे कश्मीर को नहीं देख पाने की कसक अब दिमाग़ से निकल चुकी हैं, क्योंकि नज़ीर अहमद के परिवार से वह सबकुछ मिल गया है जिसके बारे में मैंने सोचा भी था."

15 साल बाद आई थीं कश्मीर

ख़दीजा बॉलीवुड अभिनेता शाहरुख़ के फ़र्म एसआरके में हेयर स्टायलिश के तौर पर काम करती हैं. वह 15 साल के लंबे अंतराल के बाद दूसरी बार कश्मीर घूमने आयी थीं.

ख़दीजा के 28 साल के बेटे जावेद अहमद शेख़ के मुताबिक़ एक कश्मीरी परिवार के साथ रहना शानदार अनुभव साबित हुआ है.

जावेद अहमद शेख़ ने बताया, "हम पांच मार्च को मुंबई से निकले थे और नौ मार्च को कश्मीर पहुंचे थे. हम कश्मीर में कुछ जगहों को देखा. इसके बाद पाम्पोर इलाक़े के कुछ दोस्तों ने हमें यहां बुलाया. हम वहां दो दिन रहे. तब तक लोगों के दिमाग़ में कोरोना को लेकर डर व्याप्त होने लगा था. लोग सोचने लगे थे कि टूरिस्ट ही कोरोना को फैला रहे हैं. डॉक्टरों की एक टीम ने हमारा कोरोना टेस्ट किया. हमारी रिपोर्ट निगेटिव निकली. इन दो दिनों मैं मस्जिद जाता रहा, वहीं मैं नज़ीर अहमद से मिला. उन्होंने...\nसंक्षेप उसी भाषा में जिसमें दस्तावेज़ है:
देशव्यापी लॉकडाउन के चलते मुंबई की ख़दीजा शेख़ अपने बेटे के साथ पिछले एक महीने से भारत प्रशासित कश्मीर में फंसी हुई हैं.